**Grozījumi Ceļu satiksmes likumā**

Izdarīt Ceļu satiksmes likumā (Latvijas Republikas Saeimas un Ministru Kabineta Ziņotājs, 1997, 22. nr.; 2000, 3., 14., 15. nr.; 2001, 6. nr.; 2003, 17. nr.; 2005, 13. nr.; 2006, 2. nr.; 2007, 3., 7., 21. nr.; 2008, 13. nr.; 2009, 1., 7., 14. nr.; Latvijas Vēstnesis, 2010, 86., 151. nr.; 2011, 46., 99., 201., 204. nr.; 2012, 41., 200. nr.; 2013, 243. nr.; 2014, 186., 228. nr.; 2015, 251. nr.; 2016, 241. nr.; 2017, 90., 113., 231. nr.; 2018, 84., 196. nr.; 2019, 91., 259.A nr.; 2021, 65.A, 121.B nr.) šādus grozījumus:

1. Visā tekstā aizstāt vārdus "Latvijas Valsts ceļi" ar vārdiem "valsts sabiedrība ar ierobežotu atbildību “Latvijas Valsts ceļi”" attiecīgā locījumā.

2. Papildināt 1. pantu ar 6.1 un 10.4 punktu šādā redakcijā:

"61) **ceļu satiksmes drošības ietekmes novērtējums** – stratēģiski salīdzinoša analīze par to kā, jauns ceļš vai būtiska esoša ceļu tīkla modifikācija ietekmēs ceļu tīkla drošības rādītājus;

104) **mazaizsargātais ceļu satiksmes dalībnieks** –persona, kas ceļu satiksmē piedalās, neizmantojot mehāniskos transportlīdzekļus (gājējs, velosipēda vadītājs un tā pasažieri) un divriteņu mehāniskā transportlīdzekļa vadītājs un tā pasažieri, un elektroskrejriteņa vadītājs un tā pasažieri."

3. Izteikt 4. panta astoto daļu šādā redakcijā:

"(8) Valsts sabiedrība ar ierobežotu atbildību “Latvijas Valsts ceļi” saskaņo būvprojektus un sniedz atzinumus par ekspluatācijā nododamiem būvniecības objektiem, ceļu satiksmes drošības jomā, uzrauga valsts un pašvaldību autoceļu uzturēšanu satiksmei drošā stāvoklī un uzrauga valsts un pašvaldību ceļu satiksmes organizācijas tehnisko līdzekļu izvietojumu atbilstoši normatīvajiem aktiem un standartiem ceļu satiksmes drošības jomā "

4. Papildināt 4. pantu ar desmito daļu šādā redakcijā:

"(10) Attiecīgā pašvaldība uzrauga ielu uzturēšanu satiksmei drošā stāvoklī un satiksmes organizāciju un tās tehnisko līdzekļu izvietojuma atbilstību atbilstoši normatīvajiem aktiem un standartiem ceļu satiksmes drošības jomā, saskaņo satiksmes organizācijas tehnisko līdzekļu izvietošanu, uzstādīšanu un noņemšanu komersantu un māju ceļos, kā arī publiskas personas vai privātpersonas īpašumā esošās teritorijās (kurās var notikt ceļu satiksme)."

5. Papildināt ar 6. panta pirmās daļas 9., 10 un 11. punktu šādā redakcijā:

"9) nodrošināt tīkla mēroga ceļu satiksmes drošības ietekmes novērtējuma veikšanu;

10) nodrošināt ceļu drošības inspekciju veikšanu;

11) nodrošināt ceļu satiksmes drošības ietekmes novērtējuma veikšanu;

12) ņemt vērā mazaizsargāto ceļu satiksmes dalībnieku vajadzības, īstenojot ceļu drošības auditu, tīkla mēroga ceļu satiksmes drošības ietekmes novērtējumu, ceļu drošības inspekciju."

6. Papildināt 6. pantu ar ceturto, piekto un sesto daļu šādā redakcijā:

"(4) Ministru kabinets nosaka tīkla mēroga ceļu satiksmes drošības novērtējuma veikšanas kārtību.

1. Ministru kabinets nosaka ceļu drošības inspekcijas veikšanas kārtību.
2. Ministru kabinets nosaka ceļu satiksmes drošības ietekmes novērtējuma veikšanas kārtību."

7. 38. pantā:

izteikt otro daļu šādā redakcijā:

"(2) Satiksmes organizācijas tehnisko līdzekļu izvietošanu, uzstādīšanu un noņemšanu uz valsts un pašvaldību ceļiem veic ceļa pārvaldītājs atbilstoši saskaņotajai projekta dokumentācijai vai saskaņojot ar valsts sabiedrību ar ierobežotu atbildību “Latvijas Valsts ceļi”, bet uz komersantu un māju ceļiem, kā arī publiskas personas vai privātpersonas īpašumā esošās teritorijās (kurās var notikt ceļu satiksme) ceļa vai teritorijas pārvaldītājs atbilstoši saskaņotajai projekta dokumentācijai vai saskaņojot ar attiecīgo pašvaldību.";

izteikt trešo daļu šādā redakcijā:

“(3) Ceļa vai teritorijas pārvaldītājs ir atbildīgs par satiksmes organizācijas tehnisko līdzekļu savlaicīgu un noteiktajām prasībām atbilstošu uzstādīšanu un noņemšanu, un pastāvīgu atrašanos lietošanas kārtībā.”.

8. 45. pantā:

aizstāt otrās daļas 1.punktā vārdus "blakus caurlaidei novietojot" ar vārdiem "redzamā vietā novietojot";

papildināt pantu ar 23 daļu šādā redakcijā:

"(23) Šā panta otrajā daļā minētās caurlaides izsniedz saskaņā ar Ceļu satiksmes drošības direkcijas publisko maksas pakalpojumu cenrādi."

9. Papildināt pārejas noteikumus ar 53. un 54.punktu šādā redakcijā:

"53. Caurlaides, kas izsniegtas šā likuma 45.panta otrās daļas 1.punktā minētajiem subjektiem saskaņā ar Ministru kabineta 2016.gada 22.novembra noteikumos Nr.738 “Noteikumi par caurlaidēm, kas dod tiesības transportlīdzekļu vadītājiem darba uzdevumu pildīšanas laikā neievērot atsevišķas ceļu satiksmes noteikumu prasības” noteikto, ir derīgas līdz 2022.gada 1.aprīlim.

54. Šā likuma grozījums par likuma papildināšanu ar 45. panta 23 daļu attiecībā uz subjektiem, kas minēti šā likuma 45. panta otrās daļas 2. punktā, attiecināms no 2023. gada 1. janvāra."

10. Papildināt informatīvo atsauci uz Eiropas Savienības direktīvām ar 6. un 7. punktu šādā redakcijā:

"6) Eiropas Parlamenta un Padomes 2008. gada 19. novembra direktīva 2008/96/EK par ceļu infrastruktūras drošības pārvaldību;

7) Eiropas Parlamenta un Padomes 2019. gada 23. oktobra direktīva 2019/1936 ar ko groza Direktīvu 2008/96/EK par ceļu infrastruktūras drošības pārvaldību. "

Ministru prezidents A. K. Kariņš

Satiksmes ministrs T. Linkaits

Iesniedzējs:

Satiksmes ministrs T. Linkaits

Vīza:

Valsts sekretāre I. Stepanova